PMIndiaData/PMIndiaSum huggingface dataset:
செயல்பாடுகள் தடுக்கப்பட்ட சூழ்நிலையின் நடைமுறைகளை மக்கள் தீவிரமாகப் பின்பற்ற வேண்டும் என்று பிரதமர் வேண்டுகோள்

நாட்டில் முடக்கப்பட்ட சூழ்நிலைகள் குறித்த நடைமுறைகளை மக்கள் தீவிரமாக கருத்தில் எடுத்துக் கொள்ளவில்லை என்று பிரதமர் திரு. நரேந்திர மோடி இன்று கவலை தெரிவித்துள்ளார். இதுதொடர்பாக ட்விட்டரில் பதிவிட்டுள்ள பிரதமர், மத்திய, மாநில அரசுகள் அளிக்கும் அறிவுறுத்தல்களைப் பொதுமக்கள் தீவிரமாகப் பின்பற்ற வேண்டும் என்று பொது மக்களுக்கும், அவர்களின் குடும்பத்தினருக்கும் வேண்டுகோள் விடுத்துள்ளார். முடக்கப்பட்ட சூழ்நிலையை மக்கள் ஒழுங்காகப் பின்பற்றுவதை உறுதி செய்ய வேண்டும் என மாநில அரசுகளுக்கு அவர் கோரிக்கை விடுத்துள்ளார்.
டாக்டர் ராஜேந்திர பிரசாத்தின் பிறந்தநாளன்று பிரதமர் அவருக்கு புகழாரம்

இந்தியாவின் முதல் குடியரசுத் தலைவர் டாக்டர் ராஜேந்திர பிரசாத்தின் பிறந்தநாளான இன்று பிரதமர் அவருக்கு புகழஞ்சலி செலுத்தியுள்ளார். “இந்தியாவின் முன்னாள் குடியரசுத் தலைவரான பாரத ரத்னா டாக்டர் ராஜேந்திர பிரசாத் அவர்களின் பிறந்தநாளான இன்று அவருக்கு எனது புகழஞ்சலியைச் செலுத்துகிறேன். சுதந்திரப் போராட்டத்திலும், அரசியல் சாசனத்தை வடிவமைப்பதிலும் அவர் ஆற்றியப் பங்கு ஈடு இணையற்றது. எளிமையான வாழ்க்கை, உயர்ந்த எண்ணம் அடிப்படையிலான அவரது வாழ்வு, நமது நாட்டு மக்களுக்கு என்றும் உத்வேகத்தை அளிக்கும்” என்று பிரதமர் தெரிவித்துள்ளார். •••••••
போர்பந்தரில் உள்ள மகாத்மா காந்தியின் வீடு போதிக்கும் கட்டுரையை பிரதமர் பகிர்ந்து கொண்டார்

போர்பந்தரில் உள்ள மகாத்மா காந்தியின் வீடு தண்ணீர் பாதுகாப்பு குறித்து வலியுறுத்துகிறது என்ற கட்டுரையை பிரதமர் திரு நரேந்திர மோடி இன்று பகிர்ந்து கொண்டார். ‘மோடியின் சாதனை’ என்ற ட்வீட்டை மேற்கோள் காட்டி பிரதமர் வெளியிட்டுள்ள ட்விட்டர் பதிவில் கூறியிருப்பதாவது; “உங்கள் அனைவருக்கும் தெரியும், போர்பந்தரில் உள்ள மகாத்மா காந்தியின் இல்லம் நீர் பாதுகாப்பு குறித்து போதிக்கிறது. நீங்கள் இதை படித்து மகிழலாம்’’ .
ஒடிசா & கிழக்கு இந்தியாவில் ஒட்டுமொத்த வளர்ச்சியை ஏற்படுத்த  அரசு உறுதிபூண்டுள்ளது: பிரதமர்

பிரதமர் திரு. நரேந்திர மோடி இன்று (15.01.2019) ஒடிசா மாநிலம் பாலங்கிர் சென்றார். ரூ.1,500 கோடி மதிப்பிலான பல்வேறு வளர்ச்சித் திட்டங்களை தொடங்கி வைத்த அவர், பல்வேறு புதிய திட்டங்களுக்கும் அடிக்கல் நாட்டினார். இன்று (15.01.2019) காலை ராய்ப்பூர் விவேகானந்த் விமான நிலையத்தை வந்தடைந்த பிரதமர், பின்னர் அங்கிருந்து பாலங்கிர் புறப்பட்டுச் சென்றார். பாலங்கிரில், ஜர்சுகுடா பன்னோக்கு சரக்குப் போக்குவரத்து பூங்காவை அவர் நாட்டிற்கு அர்ப்பணித்து வைத்தார். இந்த பன்னோக்கு சரக்குப் போக்குவரத்து பூங்கா, ஜர்சுகுடாவை, இந்த பிராந்தியத்தின முக்கிய சரக்குப் போக்குவரத்து வளாகமாக மாற்றும். ரயில் திட்டங்களுக்கு ஊக்கமளிக்கும் வகையில், ரூ.115 கோடி மதிப்பீட்டிலான பாலங்கிர் – பிச்சுபாலி ரயில் பாதையையும் திரு மோடி தொடங்கி வைத்தார். ஒடிசா மக்களுக்கு அளித்த வாக்குறுதிகளை நிறைவேற்றும் விதமாக, கடந்த 3 வாரங்களில் 3-வது முறையாக ஒடிசா வந்துள்ளதாக பிரதமர் குறிப்பிட்டார். பாலங்கிர் ரயில்வே திடலில் நடைபெற்ற நிகழ்ச்சியில் பேசிய அவர், “ கிழக்கு இந்தியா மற்றும் ஒடிசாவின் வளர்ச்சிக்காக, தொடர் முயற்சிகளை அரசு மேற்கொண்டுள்ளது. இவற்றை நிறைவேற்றும் ஒரு முயற்சியாக பாலங்கிரில் பல்வேறு வளர்ச்சித்திட்டங்கள் தொடங்கி வைக்கப்பட்டுள்ளது” என்றார். நாகாவலி ஆற்றின் குறுக்கே கட்டப்பட்டுள்ள புதிய பாலத்தையும் பிரதமர் நாட்டிற்கு அர்ப்பணித்தார். பார்பாலி-துங்காரிபாலி, மற்றும் பாலங்கிர் – தியோகான் இடையேயான இரட்டை ரயில்பாதை மற்றும் ஜர்சுகுடா – வைசியநகரம் மற்றும் சம்பல்பூர் – ஆங்குல் இடையே 813 கி.மீ. தொலைவுக்கான ரயில்பாதை மின்மயமாக்கல் திட்டத்தையும் அவர் தொடங்கி வைத்தார். ஒடிசாவின் சோனிப்பூரில், ரூ.15.81 கோடி செலவில், கேந்திரிய வித்யாலயா பள்ளிக்கான நிரந்தர கட்டடத்திற்கும் பிரதமர் அடிக்கல் நாட்டினார். போக்குவரத்து மற்றும் கல்வி வசதிகளை ஏற்படுத்த வேண்டியதன் முக்கியத்துவத்தை வலியுறுத்திய அவர், “ மனிதவள மேம்பாட்டிற்கு கல்வி வழிவகுக்கும். ஆனால் அது போன்ற வளங்களை வாய்ப்புகளாக மாற்றுவதற்கு போக்குவரத்து வசதியும் அவசியம். இது மக்களின் போக்குவரத்து தேவையை பூர்த்தி செய்வதுடன் கனிம வளங்களை தொழிற்சாலைகளுக்கு அதிகளவில் எடுத்துச் செல்லவும், விவசாயிகள் தங்களது விளைபொருட்களை தொலைதூரத்தில் உள்ள சந்தைகளுக்கு எடுத்துச் செல்லவும், ஒடிசா மக்களின், ‘வாழ்க்கையை எளிதாக்கவும் உதவிகரமாக இருக்கும்” என்று அவர் தெரிவித்தார். கலாச்சாரம் மற்றும் பாரம்பரியத்தை பாதுகாக்க தாம் உறுதிபூண்டுள்ளதாக குறிப்பிட்ட பிரதமர், நமது கலாச்சார பிணைப்புகளை வலுப்படுத்தி, மாநிலத்தின் சுற்றுலா வாய்ப்புகளை அதிகரிக்கவும் உதவும் என்றார். காந்தஹராடியில் உள்ள நிலமாதவ் மற்றும் சித்தேஷ்வர் (பவுத்த) கோவில்களின் புனரமைப்பு மற்றும் மறுநிர்வாணப் பணிகள் குறித்து அவர் மகிழ்ச்சி தெரிவித்தார். பாலங்கிரில் உள்ள ராணிப்பூர் ஜரியல் குழும நினைவுச் சின்னங்கள் & காளஹந்தி ஆசர்கர் கோட்டை புனரமைப்பு மற்றும் மறு நிர்மாணப் பணிகளையும் திரு மோடி தொடங்கி வைத்தார்.
2020 பிப்ரவரி 16 ஆம் தேதி பிரதமர் வாரணாசிக்கு செல்கிறார்

பிரதமர் திரு.நரேந்திர மோடி, தமது நாடாளுமன்றத் தொகுதியான வாரணாசிக்கு வரும் 16 ஆம் தேதி ஒருநாள் பயணம் மேற்கொள்கிறார். ஸ்ரீ ஜெகத்குரு விஸ்வராத்யா குருகுலத்தின் நூற்றாண்டு விழா நிறைவுநாள் நிகழ்ச்சியில் பிரதமர் பங்கேற்கிறார். ஸ்ரீ சித்தாந்த் ஷிகாமணி கிரந்தத்தின் 19 மொழிகளிலான மொழியாக்கத்தையும், அதன் கைபேசி செயலியையும் பிரதமர் வெளியிடுகிறார். பின்னர் திரு.நரேந்திர மோடி, பண்டிட் தீன்தயாள் உபாத்யாயா நினைவு மையத்தை நாட்டுக்கு அர்ப்பணிக்கிறார். அந்த நிகழ்ச்சியில் தீன்தயாள் உபாத்யாயாவின் 63 அடி உயர பஞ்சலோக சிலையை பிரதமர் திறந்துவைக்கிறார். நாட்டில் உள்ள தலைவர்களின் சிலைகளில் இதுதான் உயரமான சிலையாகும். 200-க்கும் மேற்பட்ட கைவினைஞர்கள் இரவு-பகலாக கடந்த ஓராண்டில் பாடுபட்டு இந்தச் சிலையை செய்து முடித்துள்ளனர். பண்டிட் தீன்தயாள் உபாத்யாயாவின் வாழ்க்கை குறிப்புகள் அந்த நினைவு மையத்தில் பொறிக்கப்பட்டுள்ளன. கடந்த ஆண்டில் இந்தத் திட்டத்தில் சுமார் 30 ஒடிஷா கைவினைஞர்கள் மற்றும் கலைஞர்கள் பணியாற்றினர். நினைவு மையத்தை நாட்டுக்கு அர்ப்பணித்த பின்னர் நடைபெறவுள்ள பொது நிகழ்ச்சியில் பிரதமர் 30-க்கும் மேற்பட்ட திட்டங்களை நாட்டுக்கு அர்ப்பணிக்கிறார். இதில் காசி இந்து விஸ்வ வித்யாலயாவில் (பனாரஸ் இந்து யுனிவர்சிட்டி) 430 படுக்கைகளைக் கொண்ட பல்நோக்கு சிறப்பு மருத்துவமனையும், 74 படுக்கைகளைக் கொண்ட மனநல மருத்துவமனையும் அடங்கும். பிரதமர் பின்னர், காணொலி மூலம் ஐஆர்சிடிசியின் மஹாகால் விரைவு ரயிலை கொடியசைத்துத் தொடங்கிவைக்கிறார். வாரணாசி-உஜ்ஜைனி-ஓம்காரேஷ்வர் ஆகிய மூன்று ஜோதிர் லிங்க புனித தலங்களை இந்த ரயில் இணைக்கிறது. நாட்டிலேயே இரவில் இயக்கப்படும் முதல் தனியார் ரயில் இதுவாகும். பிரதமர் திரு.நரேந்திர மோடி, ‘ஒரு காசி அநேக ரூபம்’ என்ற திட்டத்தையும் தொடங்கிவைக்கிறார். அமெரிக்கா, இங்கிலாந்து, ஆஸ்திரேலியா உள்ளிட்ட பல்வேறு உலக நாடுகளில் இருந்து வரும் கலைஞர்கள் மற்றும் பொருட்களை வாங்குவோர் இடையே பிரதமர் கலந்துரையாடுவார். பண்டிட் தீன்தயாள் உபாத்யாயா, ஹஸ்தகலா சங்குலில் இரண்டு நாட்கள் இந்த நிகழ்ச்சி நடைபெறும். உத்தரப்பிரதேசத்தின் பல்வேறு பகுதிகளைச் சேர்ந்த உற்பத்திப் பொருட்கள் இங்கு காட்சிப்படுத்தப்படும்.
குரு நானக் ஜெயந்தியை முன்னிட்டு, குரு நானக் தேவிற்கு பிரதமர் தலை வணங்கினார்

குரு நானக் ஜெயந்தியை முன்னிட்டு பிரதமர் திரு. நரேந்திர மோடி அவருக்கு தலைவணங்கினார். “குரு நானக் ஜெயந்தியை முன்னிட்டு நாம் பெரிதும் மதிக்கத்தக்க திரு. குரு நானக் தேவ் அவர்களுக்கு தலை வணங்குகிறோம். அவரது உன்னத எண்ணங்களை நினைவு கூர்கிறோம்.” என்று பிரதமர் கூறியுள்ளார்.
மார்ச் 29 அன்று மத்தியப் பிரதேசத்தில் நடைபெறவுள்ள 5 லட்சத்திற்கும் மேற்பட்ட பிரதமரின் வீட்டுவசதி திட்டம்-கிராமப்புறம் பயனாளிகளின் ‘கிரக பிரவேசத்தில்’ பிரதமர் பங்கேற்கவுள்ளார்

மார்ச் 29 அன்று பிற்பகல் 12.30 மணிக்கு மத்தியப் பிரதேசத்தில் நடைபெறவுள்ள சுமார் 5.21 லட்சம் பிரதமரின் வீட்டுவசதி திட்டம்–கிராமப்புறம் பயனாளிகளின் ‘கிரக பிரவேசத்தில்’ பிரதமர் திரு. நரேந்திர மோடி காணொலி மூலம் பங்கேற்று உரையாற்றவுள்ளார். நாட்டின் ஒவ்வொரு தேவைப்படும் குடும்பத்திற்கும் அனைத்து அடிப்படை வசதிகளுடன் கூடிய ஒரு பக்கா வீட்டை வழங்குவது என்பது பிரதமரின் தொடர்ச்சியான முயற்சியாகும். இந்த திசையில் மற்றொரு படியை இது குறிக்கிறது. நாட்டின் தேவையுள்ள ஒவ்வொரு குடும்பத்திற்கும் அனைத்து அடிப்படை வசதிகளுடன் கூடிய நல்ல வீடு வழங்க வேண்டும் என்பது பிரதமரின் தொடர் முயற்சி ஆகும். அத்திசையில் மற்றொரு முன்னேற்றம் இதுவாகும்.
மியான்மர் நாட்டில் கலடான் பல்நோக்கு சரக்கு போக்குவரத்துத் திட்டத்தைச் செயல்படுத்த ரூ.2904.04 கோடி மதிப்பீடு

மியான்மர் நாட்டில் கலடான் பல்நோக்கு சரக்கு போக்குவரத்துத் திட்டத்தை செயல்படுத்துவதற்கான திட்ட மதிப்பீடுத் தொகையான ரூ.2904.04 கோடி செலவிற்கு பிரதமர் திரு. நரேந்திர மோடியின் தலைமையிலான மத்திய அமைச்சரவை ஒப்புதல் அளித்துள்ளது. இந்தத் திட்டத்தின் மூலம் இந்தியாவின் வடகிழக்குப் பகுதிக்கு மாற்றுவழி ஏற்படுத்தப்படும். இதனால் அப்பகுதியின் பொருளாதாரம் மேம்படும். இந்தியாவுக்கும் மியான்மர் நாட்டுக்கும் இடையே பொருளாதார வர்த்தக தொடர்புகள் இத்திட்டத்தின் மூலம் மேம்படும். இந்தியாவின் கிழக்குப் பகுதியிலிருந்தும் வடகிழக்குப் பகுதியிலிருந்தும் மியான்மர் நாட்டுக்கு கப்பல்கள் மூலம் சரக்குகள் கொண்டு செல்ல கலடான் பல்நோக்கு சரக்கு போக்குவரத்துத் திட்டம் இந்தியாவிற்கும், மியான்மர் நாட்டுக்கும் இடையே கூட்டாக தெரிந்தெடுக்கப்பட்டது. இத்திட்டம் மியான்மர் நாட்டில் உள்ள சிட்வி துறைமுகத்தையும், இந்தியா-மியான்மர் எல்லைப் பகுதியையும் இணைக்கும். இதன் மூலம் இந்தியாவின் வடகிழக்குப் பகுதிக்கு கடல்வழி ஏற்படுத்தப்பட்டு, அதன் மூலம் அப்பகுதி பொருளாதாரத்தில் மேம்படும் என்று எதிர்பார்க்கப்படுகிறது. இந்தியாவின் வடகிழக்குப் பகுதிக்கு முக்கிய இணைப்பை இத்திட்டம் அளிக்கும் என்பதோடு சிலிகுரி பகுதியில் இதன் தாக்கம் குறைக்கப்படும். இதுபோன்ற மாற்றுவழிப் பாதை இல்லாமல் போனால் இத்திட்டத்தின் மூலம் இந்தியா வர்த்தக பொருளாதார மேம்பாடு அடைவதோடு மட்டுமல்லாமல் மியான்மர் நாட்டிலும் வளர்ச்சி ஏற்படும். இதன் மூலம் இந்தியாவுடன் மியான்மர் நாட்டின் பொருளாதார ஒருமைப்பாடு ஏற்படும். இத்திட்டம் அரசியல் மற்றும் வர்த்தகம் ஆகியவற்றை குறிப்பிடத்தகுந்த வகையில் இருப்பதால், மியான்மர் நாட்டிற்கு இத்திட்டத்தை செயல்படுத்த இந்தியா நிதி உதவி அளிக்க முடிவு செய்யப்பட்டது. 2003ஆம் ஆண்டு இத்திட்டம் குறித்து துறைமுகம் மற்றும் உள்நாட்டு நீர்வழி பாதைகளைப் பற்றி அறிக்கைகள் தயார் செய்யப்பட்டது. 2005ஆம் ஆண்டு சாலைவழிப் பற்றியும் அறிக்கை தயார் செய்யப்பட்டது. ரயில்வே அமைச்சகத்தின் பொதுத்துறை நிறுவனமான ரைட்ஸ் நிறுவனம் சிட்வா துறைமுகத்தில் இருந்து கலெட்வா (225 கிலோமீட்டர்) வரையிலான கலடான் நதி வழியே செல்லும் நீர்வழிப் பாதையை பரிந்துரைத்தது. கலெட்வாவிலிருந்து இந்தியா-மியான்மர் எல்லைப் பகுதி (62 கிலோமீட்டர்) வரையிலும் சாலைவழிப் பாதை அமைக்கப்படும். 2008 ஆம் ஆண்டு மார்ச் மாதத்தில் நடந்த மத்திய அமைச்சரவை கூட்டத்தில் ரூ.535.91 கோடி ஒதுக்கப்பட்டிருந்தது.
பாதுகாப்புத் துறை ஒத்துழைப்பு குறித்து இந்தியா-ஜெர்மனி இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்

பாதுகாப்புத் துறை ஒத்துழைப்பு குறித்து இந்தியா-ஜெர்மனி இடையே ஏற்கனவே செய்யப்பட்டுள்ள புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான அமைச்சரவை ஒப்புதல் அளித்துள்ளது. ஆசிய பகுதியில் அமைதி மற்றும் நிலைத்தன்மையை உருவாக்கும் நோக்கத்தோடு ஏற்பட்டுள்ள இந்தியா-ஜெர்மனி உறவு இந்த ஒப்பந்தம் மூலம் மேலும் வலுவடையும். பயங்கரவாதத்தை எதிர்த்து போராடவும், சட்டவிரோத போதை மருந்து கடத்தல்களை ஒழிக்கவும், நாடு கடந்த குற்றங்களை தடுக்கவும் இந்த ஒப்பந்தம் பலம்வாய்ந்த ஆயுதமாக மாறும். தகவல்கள், தொழில்நுட்ப நிபுணத்துவம், திறன் மேம்பாடு ஆகியவற்றைப் பரிமாறுவது மூலம் இது சாத்தியமாகும். இந்தியா மற்றும் ஜெர்மனி இடையேயான பாதுகாப்பு குறித்த ஒத்துழைப்பையும் செயல்திறனையும் இந்த புரிந்துணர்வு ஒப்பந்தம் மேம்படுத்தும் என்று எதிர்பார்க்கப்படுகிறது.
அரசு ஊழியர்களுக்கான தேசிய திறன் கட்டமைத்தல் திட்டத்துக்கு மத்திய அமைச்சரவை ஒப்புதல் அளித்தது, பிரதமர் தலைமையில் கண்காணிப்பு.

அரசு ஊழியர்கள் சர்வதேச சிறந்த செயல்முறைகளை கற்றுக் கொள்ளும் அதேவேளையில், இந்திய கலாச்சாரத்திலும் அவர்கள் வேரூன்றி இருப்பதற்கான அடித்தளத்தை அமைப்பதற்காக, அரசு ஊழியர்களுக்கான தேசிய திறன் கட்டமைத்தல் திட்டமான கர்மயோகி இயக்கத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. பின்வரும் நிறுவன கட்டமைப்பின் கீழ் அரசு ஊழியர்களுக்கான தேசிய திறன் கட்டமைத்தல் திட்ட செயல்படும்: அ. பிரதமரின் பொது மனிதவள மேம்பாட்டுக் குழு ஆ. திறன் வளர்த்தல் ஆணையம் இ. டிஜிட்டல் சொத்துகள் மற்றும் ஆன்லைன் பயிற்சிக்கான தொழில்நுட்ப தளத்தை நிர்வகிக்க சிறப்பு நோக்கு அமைப்பு ஈ. அமைச்சரவை செயலாளர் தலைமையிலான ஒருங்கிணைப்புக் குழு எதிர்காலத்துக்கு ஏற்ற வகையில் இந்தியாவின் அரசு ஊழியர்களை இன்னும் படைப்பாற்றல் மிக்கவர்களாக, ஆக்கப்பூர்வமானவர்களாக, கற்பனைத்திறன் மிக்கவர்களாக, புதுமைகளை படைப்பவர்களாக, செயல்திறன் மிக்கவர்களாக, நிபுணத்துவம் பெற்றவர்களாக, முற்போக்கானவர்களாக, ஆற்றல் மிக்கவர்களாக, வெளிப்படைத்தன்மை மிக்கவர்களாக, தொழில்நுட்பத்தை பயன்படுத்துபவர்களாக தயார்படுத்துவதே கர்மயோகி இயக்கத்தின் நோக்கமாகும். அரசு ஊழியர் திறன் வளர்த்தல் திட்டங்களுக்கு பிரதமர் தலைமையிலான பொது மனிதவள மேம்பாட்டுக் குழு ஒப்புதலளித்து, கண்காணிக்கும். மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleasePage.aspx?PRID=1650633
சர்வதேச புலிகள் தினத்தில் கானுயிர் ஆர்வலர்களுக்கு பிரதமர் வாழ்த்து

சர்வதேச புலிகள் தினத்தன்று, பிரதமர் திரு நரேந்திர மோடி கானுயிர் ஆர்வலர்களுக்கு, குறிப்பாக புலிகள் பாதுகாப்பில் ஆர்வமுள்ளவர்களுக்கு வாழ்த்து தெரிவித்துள்ளார். தொடர் சுட்டுரைச் செய்திகளில், பிரதமர் கூறியுள்ளதாவது: "சர்வதேச புலிகள் தினத்தன்று, கானுயிர் ஆர்வலர்களுக்கு, குறிப்பாக புலிகள் பாதுகாப்பில் ஆர்வமுள்ளவர்களுக்கு வாழ்த்துகள். உலகளவில் 70 விழுக்காட்டுக்கும் மேற்பட்ட புலிகள் வசிக்கும் இடமாக இருக்கும் நமது நாட்டில், நமது புலிகளுக்கு பாதுகாப்பான வாழ்விடங்களை உறுதி செய்வதற்கும், புலிகளுக்கு நட்பான சூழல் அமைப்புகளை வளர்ப்பதற்குமான நமது உறுதிப்பாட்டை மீண்டும் வலியுறுத்துகிறோம். இந்தியாவில் 18 மாநிலங்களில் 51 புலி சரணாலயங்கள் உள்ளன. 2018 ஆம் ஆண்டில் மேற்கொள்ளப்பட்ட கடைசி புலிகள் தொகை கணக்கெடுப்பில், புலிகளின் எண்ணிக்கை அதிகரித்துள்ளது தெரிய வந்துள்ளது. புலிப்பாதுகாப்பு குறித்த செயின்ட் பீட்டர்ஸ்பர்க் பிரகடனத்தின் இலக்கான, புலிகளின் எண்ணிக்கையை இரட்டிப்பாக்கும் இலக்கை நான்கு ஆண்டுகளுக்கு முன்னதாகவே இந்தியா அடைந்தது. இந்தியாவின் புலிகள் பாதுகாப்பு உத்தியில் உள்ளூர் சமூகங்களை ஈடுபடுத்துவது மிக முக்கியமானதாக உள்ளது. நமது புவிக்கோளை பகிர்ந்து கொள்ளும் அனைத்து தாவரங்கள் மற்றும் விலங்கினங்களுடன் இணக்கமாக வாழும் பல நூற்றாண்டுகள் பழமையான நெறிமுறைகள் நமக்கு ஊக்கமளிக்கிறது "
அறிவியல், தொழில்நுட்பம் மற்றும் புதுமை கண்டுபிடிப்புத் துறைகளில் மத்திய அறிவியல்- தொழில்நுட்பத்துறை, சிங்கப்பூர் வர்த்தக – தொழில் துறையுடன் செய்து கொண்ட புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில், அறிவியல், தொழில்நுட்பம் மற்றும் புதுமை கண்டுபிடிப்புத் துறைகளில் மத்திய அறிவியல்- தொழில்நுட்பத்துறை, சிங்கப்பூர் வர்த்தக – தொழில் துறையுடன் செய்து கொண்ட புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்த புரிந்துணர்வு ஒப்பந்தம் பிப்ரவரி 2022-ல் கையெழுத்தானது. புதிய தொழில்நுட்பங்களை உருவாக்குதல், மனிதவள பயிற்சி, ஒத்துழைப்புகள் மூலம் ஐ.பி. உற்பத்தி மேற்கொள்ள வழிவகுக்கும் நடைமுறையை வழங்குவதோடு, இருநாடுகளிலும் புதுமை கண்டுபிடிப்பு மற்றும் தொழில்முனைவு திறனை உருவாக்க உதவும். வேளாண்மை மற்றும் உணவு அறிவியல் & தொழில்நுட்பம்; அதிநவீன உற்பத்தி மற்றும் பொறியியல்; பசுமைப் பொருளாதாரம், எரிசக்தி, தண்ணீர், பருவநிலை மற்றும் இயற்கை வளங்கள்; தரவு அறிவியல், பொறியியல் தொழில்நுட்பங்கள்; அதிநவீன சாதனங்கள்; மற்றும் சுகாதாரம் மற்றும் உயிரி தொழில்நுட்பம் உள்ளிட்ட ஆராய்ச்சி, புதுமை கண்டுபிடிப்பு மற்றும் தொழில்நுட்ப மேம்பாடு போன்றவற்றில் முன்னேற்றத்தை விரைவுபடுத்தக் கூடிய பரஸ்பர நலன் சார்ந்த துறைகளில் ஒத்துழைப்பு மேற்கொள்ள இந்த ஒப்பந்தத்தின்படி முன்னுரிமை அளிக்கப்படும். மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1837900
காகிநாடாவில் உள்ள கடற்படை நிலம் வழியாகச் செல்லும் மாநில நெடுஞ்சாலையை மாற்றியமைக்க மத்திய அமைச்சரவை ஒப்புதல்

பிரதமர் திரு. நரேந்திர மோடி அவர்களின் தலைமையில் கூடிய மத்திய அமைச்சரவை காகிநாடாவில் உள்ள கடற்படைக்குச் சொந்தமான நிலம் வழியாகச் செல்லும் மாநில நெடுஞ்சாலை எண். 149-ஐ மாற்றி அமைப்பதற்கு தனது ஒப்புதலை வழங்கியது. இது தொடர்பாக கீழ்க்கண்ட முடிவுகளும் எடுக்கப்பட்டன:- அ) காகிநாடாவில் உள்ள கடற்படைக்குச் சொந்தமான நிலத்தின் வழியாச் செல்லும் தற்போதைய நெடுஞ்சாலைக்கு கீழேயுள்ள ஆந்திரப் பிரதேச மாநில அரசின் 11.25 ஏக்கர் நிலத்தை எடுத்துக் கொள்வது. ஆ) காகிநாடாவில் கடற்படைக்குச் சொந்தமான 5.23 ஏக்கர் நிலத்தை பிரதேச மாநில அரசிடம் ஒப்படைப்பது. இ) மாற்று சாலையொன்றை உருவாக்குவதற்கான செலவுகள், அதற்கான நிலத்தைக் கையகப்படுத்துவது ஆகியவற்றுக்காக ஆந்திரப் பிரதேச மாநில அரசுக்கு இழப்பீடாக ரூ. 1882. 775 லட்சம் வழங்குவது. மாநில நெடுஞ்சாலையை மாற்றியமைப்பதன் மூலம் விபத்துகளை குறைப்பதுடன் இந்த நிறுவனத்தில் வழங்கப்பட்டு வரும் பயிற்சி தடைபடாமல் தொடரவும், அதன் பாதுகாப்பை மேம்படுத்தவும் உதவி செய்யும். அங்குள்ள நிலம்-நீர் ஆகிய இரு பகுதிகளும் போர்ப்பயிற்சிக்கான மையத்தின் கட்டமைப்பு, பாதுகாப்பு ஆகியவற்றையும் வலுப்படுத்துவதாகவும் இது அமையும்.
மகாராஷ்டிர முதல்வராகப் பதவியேற்றுக் கொண்டுள்ள திரு ஏக்நாத் ஷிண்டேவிற்கும், துணை முதல்வராகப் பொறுப்பேற்றுக் கொண்டுள்ள திரு தேவேந்திர ஃபட்னாவிஸிற்கும் பிரதமர் வாழ்த்து

மகாராஷ்டிர முதல்வராகப் பதவியேற்றுக் கொண்டுள்ள திரு ஏக்நாத் ஷிண்டேவிற்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் வெளியிட்டுள்ள சுட்டுரைச் செய்தியில் தெரிவித்திருப்பதாவது: “மகாராஷ்டிர முதல்வராகப் பொறுப்பேற்றுக் கொண்டிருக்கும் திரு @mieknathshinde அவர்களுக்கு வாழ்த்து தெரிவித்துக் கொள்கிறேன். அடிமட்ட அளவிலான தலைவராக, வளமான அரசியல், சட்டமன்ற மற்றும் நிர்வாக அனுபவத்தை அவர் பெற்றுள்ளார். மகாராஷ்டிர மாநிலத்தை மேலும் உயர்த்த அவர் பணியாற்றுவார் என்று நான் நம்புகிறேன்.” மகாராஷ்டிராவின் துணை முதல்வராகப் பதவியேற்றுக் கொண்டுள்ள திரு தேவேந்திர ஃபட்னாவிஸிற்கும் பிரதமர் வாழ்த்து தெரிவித்துள்ளார். “மகாராஷ்டிராவில், துணை முதல்வராகப் பதவியேற்றிருக்கும் திரு @Dev_Fadnavis அவர்களுக்கு வாழ்த்துகள். பாஜகவின் ஒவ்வொரு தொண்டருக்கும் அவர் உத்வேகம் அளிக்கிறார். அவரது அனுபவமும், நிபுணத்துவமும் அரசின் சொத்தாக விளங்கும். மகாராஷ்டிராவின் வளர்ச்சியை அவர் மேலும் வலுப்படுத்துவார் என்பது திண்ணம்”, என்று பிரதமர் வெளியிட்ட சுட்டுரைச் செய்தியில் கூறினார்.
இந்தியாவின் 13வது குடியரசுத் துணை தலைவராக திரு.எம். வெங்கையா நாயுடு அவர்கள் தேர்வு செய்யப்பட்டதற்கு பிரதமர் வாழ்த்து

இந்தியாவின் 13வது குடியரசுத் துணை தலைவராக திரு.எம்.வெங்கையா நாயுடு அவர்கள் தேர்வு செய்யப்பட்டதற்கு பிரதமர் திரு. நரேந்திர மோடி வாழ்த்து தெரிவித்துள்ளார். பிரதமர் அவர்கள், “இந்தியாவின் குடியரசுத் துணை தலைவராக தேர்வு செய்யப்பட்டதற்கு திரு.வெங்கையா நாயுடு அவர்களுக்கு எனது வாழ்த்துக்கள். பயன்மிக்க மற்றும் உற்சாகமான பணிக்காலத்திற்கு எனது சிறந்த வாழ்த்துக்கள். கட்சியலும், அரசிலும் அவருடன் இணைந்து பணியாற்றியது எனது நினைவுகளில் உள்ளன. நமது உறவை என்றும் நினைத்திருப்பேன். தேசத்தை கட்டமைக்கும் இலக்கில் உறுதியுடனும், விடாமுயற்சியும், அர்பணிப்பும் மிக்க குடியரசுத் துணை தலைவராக திரு.வெங்கையா நாயுடு அவர்கள் நாட்டிற்கு பணியாற்றுவார் என நான் நம்புகிறேன்.” எனத் தெரிவித்துள்ளார்.
எல்லைப் பாதுகாப்புப் படையின் உதய தின பொன்விழாவை முன்னிட்டு அன்று எல்லைப் பாதுகாப்புப் படையினருக்கு பிரதமர் மரியாதை வீரவணக்கம்.

எல்லைப் பாதுகாப்புப் படையின் உதய தின பொன்விழாவை முன்னிட்டு எல்லைப் பாதுகாப்புப் படையினருக்கு பிரதமர் திரு. நரேந்திர மோடி மரியாதை செலுத்தினார். “எல்லைப் பாதுகாப்புப் படையின் உதய தின பொன்விழாவை முன்னிட்டு அனைத்து எல்லைப் பாதுகாப்புப் படை வீரர்களுக்கும் நான் மரியாதை செலுத்துகிறேன். மேலும், நம் நாடு பாதுகாப்பாக இருக்கு அவர்கள் செய்யும் சேவையையும் நினைவுகூர்கிறேன்” என்று பிரதமர் கூறியுள்ளார்.
பிஎஸ்எல்வி-சி54 வெற்றிகரமாக விண்ணில் செலுத்தப்பட்டதற்கு இஸ்ரோ மற்றும் என்எஸ்ஐஎல்-க்கு பிரதமர் வாழ்த்து

பிஎஸ்எல்வி-சி54 வெற்றிகரமாக விண்ணில் செலுத்தப்பட்டதற்கு இஸ்ரோ மற்றும் என்எஸ்ஐஎல்-க்கு பிரதமர் திரு நரேந்திர மோடி வாழ்த்து தெரிவுத்துள்ளார். இதில் பங்கு கொண்ட அனைத்து நிறுவனங்களுக்கும் திரு. மோடி வாழ்த்து தெரிவித்துள்ளார். தொடர் ட்வீட்களில் பிரதமர் கூறியதாவது; "பிஎஸ்எல்வி-சி54 வெற்றிகரமாக விண்ணில் செலுத்தப்பட்டதற்கு இஸ்ரோ மற்றும் என்எஸ்ஐஎல்-க்கு வாழ்த்துக்கள். இஒஎஸ்-06 செயற்கைக்கோள் நமது கடல் வளங்களை சிறந்த முறையில் பயன்படுத்த உதவும்." "இந்திய நிறுவனங்களான பிக்ஸல் ஸ்பேஸ் (@PixxelSpace) மற்றும் துருவா ஸ்பேஸ் (@DhruvaSpace) ஆகிய நிறுவனங்களின் 3 செயற்கைக்கோள்களை விண்ணில் செலுத்துவது ஒரு புதிய சகாப்தத்தின் தொடக்கத்தைக் குறிக்கிறது. விண்வெளி தொழில்நுட்பத்தில் இந்திய திறமைகளை இது எடுத்துரைக்கிறது. இந்த திட்டத்தில் ஈடுபட்டுள்ள அனைத்து நிறுவனங்களுக்கும், அனைவருக்கும் வாழ்த்துகள்."
ஃபிஜி நாட்டில் ஸ்ரீசத்ய சாய் சஞ்சீவனி  மருத்துவமனை திறப்பு விழாவில் பிரதமர் உரை

ஃபிஜி நாட்டில் அமைக்கப்பட்டுள்ள ஸ்ரீ சத்ய சாய் சஞ்சீவனி மருத்துவமனை திறப்பு விழாவில் பிரதமர் திரு நரேந்திர மோடி இன்று காணொலி வாயிலாக உரையாற்றினார். நிகழ்ச்சியில் பேசிய பிரதமர், இந்த மருத்துவமனையை அமைத்ததற்காக ஃபிஜி பிரதமருக்கும், அந்நாட்டு மக்களுக்கும் நன்றி தெரிவித்ததோடு, இந்த மருத்துவமனை இருநாடுகளுக்கு இடையிலான நட்புறவின் சின்னமாகவும், இந்தியா மற்றும் ஃபிஜி இடையிலான பகிர்ந்து கொள்ளப்பட்ட பயணத்தின் மற்றுமொரு அத்தியாயமாகவும் திகழ்கிறது என்றார். குழந்தைகளுக்கான இந்த இதய நோய் மருத்துவமனை, ஃபிஜி நாட்டில் மட்டுமின்றி ஒட்டுமொத்த தென் பசிபிக் பிராந்தியத்திலும் அமைந்துள்ள முதலாவது மருத்துவமனை. “இந்த பிராந்தியத்தில் இதய நோய் பெரும் சவாலாக உள்ள நிலையில், இந்த மருத்துவமனை, ஆயிரக்கணக்கான குழந்தைகளுக்கு புதுவாழ்வுக்கான வழியை காட்டும்”. குழந்தைகள் உலகத் தரம் வாய்ந்த சிகிச்சையை பெறுவதோடு, அனைத்து அறுவை சிகிச்சைகளும் இலவசமாக வழங்கப்படுவது குறித்து மனநிறைவு தெரிவித்த அவர், இந்த சிகிச்சையை வழங்குவதற்காக ஃபிஜி நாட்டின் சாய் பிரேம் அறக்கட்டளை, ஃபிஜி அரசு மற்றும் இந்தியாவின் ஸ்ரீ சத்ய சாய் சஞ்சீவினி மருத்துவமனையையும் பாராட்டினார். தலைசிறந்த ஆன்மிகவாதியான ஸ்ரீ சத்ய சாய் பாபாவுக்கு தலை வணங்குவதாக குறிப்பிட்ட பிரதமர், மனித சேவைக்கு அவர் தூவிய வித்து, ஆலமரம் போல் செழித்து வளர்ந்து ஒட்டுமொத்த மனித குலத்திற்கும் சேவையாற்றி வருவதாக கூறினார். “சடங்குகளில் இருந்து ஆன்மிகத்தை விடுவித்த ஸ்ரீ சத்ய சாய் பாபா, அதனை மக்கள் நலனுடன் இணைத்தவர் என்றும் பிரதமர் நினைவுகூர்ந்தார். கல்வி, சுகாதாரம், ஏழைகள் மற்றும் நலிவடைந்த பிரிவினருக்காக அவர் ஆற்றிய பணிகள் இன்றும் நம்மை ஊக்குவிக்கிறது”. குஜராத் நிலநடுக்கத்தின்போது, சாய் பக்தர்கள் ஆற்றிய சேவைகளையும் திரு மோடி நினைவுகூர்ந்தார். “சத்ய சாய்பாபாவின் ஆசிகளை அடிக்கடி பெற்றது, எனக்கு கிடைத்த பெரும் வாய்ப்பாக கருதுவதோடு, இப்போது கூட அவரது ஆசிகளை பெற்று வருகிறேன்” என்றும் பிரதமர் குறிப்பிட்டார். இந்தியா – ஃபிஜி நட்புறவின் பகிர்ந்து கொள்ளப்பட்ட பாரம்பரியம் மனித குல சேவையை அடிப்படையாகக் கொண்டது என்றும் பிரதமர் கூறினார். இந்த நற்பண்பின் அடிப்படையில் பெருந்தொற்று காலத்தில் இந்தியா தனது கடமைகளை நிறைவேற்றியதோடு, 150 நாடுகளுக்கும் மருந்துப் பொருட்களையும், சுமார் 100 நாடுகளுக்கு, சுமார் 100 மில்லியன் தடுப்பூசிகளையும் வழங்கியிருக்கிறது. இதுபோன்ற முயற்சிகளில் ஃபிஜி நாட்டிற்கு முன்னுரிமை அளிக்கப்படும் என்றும் அவர் தெரிவித்தார். இருநாடுகளுக்கு இடையிலான நட்புறவின் ஆழம் வலுப்படுத்தப்படும் என்றும் பிரதமர் தெரிவித்தார். இருநாடுகளையும் பெருங்கடல் பிரித்தாலும், பரஸ்பர மரியாதை மற்றும் இருநாட்டு மக்கள் இடையேயான வலுவான நட்புறவின் அடிப்படையில் அமைந்த நமது கலாச்சாரம் மற்றும் நமது உறவுகள் நம்மை இணைக்கிறது என்றும் அவர் தெரிவித்தார். ஃபிஜி நாட்டின் சமூக – பொருளாதார வளர்ச்சியில், இந்தியா தொடர்ந்து முன்னுரிமை அளிப்பதற்கான வாய்ப்பை பெரும் என்றும் அவர் தெரிவித்தார். ஃபிஜி பிரதமர் ஃபிராங்க் பைனிமா ராமாவின் பிறந்தநாள் இன்று கொண்டாடப்படுவதை யொட்டி, அவருக்கு வாழ்த்து தெரிவித்த பிரதமர், அவரது தலைமையில் இருநாடுகளுக்கு இடையிலான நட்புறவு தொடர்ந்து வலுவடையும் என்றும் நம்பிக்கை தெரிவித்தார்.
நாடாளுமன்ற முன்னாள் உறுப்பினர் திரு சி ஜங்கா ரெட்டி மறைவுக்குப் பிரதமர் இரங்கல் தெரிவித்துள்ளார்

நாடாளுமன்ற முன்னாள் உறுப்பினர் திரு சி ஜங்கா ரெட்டி மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். டுவிட்டரில் பிரதமர் கூறியிருப்பதாவது ; “திரு சி ஜங்கா ரெட்டி அவர்கள் மக்கள் சேவைக்குத் தமது வாழ்க்கையை அர்ப்பணித்தவர். ஜனசங்கம் மற்றும் பிஜேபியை வெற்றியின் புதிய உச்சங்களுக்குக் கொண்டு செல்லும் முயற்சிகளில் அவர் ஒருங்கிணைந்த பகுதியாக இருந்தவர். ஏராளமான மக்களின் இதயங்களிலும், மனங்களிலும் அவர் இடம் பெற்றுள்ளார். ஏராளமான செயற்பாட்டாளர்களுக்கும் அவர் உந்துசக்தியாக விளங்கினார். அவரது மறைவால் துயரடைந்துள்ளேன். பிஜேபியின் பயணப்பாதையில் மிகவும் முக்கியமான கட்டத்தில் அதன் தீவிர குரலாகத் திகழ்ந்தவர் திரு சி ஜங்கா ரெட்டி அவர்கள். அவரது மகனிடம் பேசி இரங்கலைத் தெரிவித்தேன். ஓம் சாந்தி”
மகப்பேறு பயன்கள் திருத்த மசோதா மக்களவையில் நிறைவேற்றப்பட்டதற்கு பிரதமர் பாராட்டு

மகப்பேறு பயன்கள் திருத்த மசோதா மக்களவையில் நிறைவேற்றப்பட்டதற்கு பாராட்டு தெரிவித்துள்ள பிரதமர் திரு. நரேந்திர மோடி, மகளிரை முன்னிலைப்படுத்திய வளர்ச்சிக்கான முயற்சிகளில் இது குறிப்பிடத்தக்க தருணம் என்று கூறியுள்ளார். “மகப்பேறு பயன்கள் திருத்த மசோதா மக்களவையில் நிறைவேற்றப்பட்டிருப்பது மகளிரை முன்னிலைப்படுத்தும் வளர்ச்சிக்கான நமது முயற்சிகளில் குறிப்பிடத்தக்க தருணம். மகப்பேறு பயன்கள் திருத்த மசோதா தாய் மற்றும் சேய் ஆகியோரின் சிறந்த சுகாதாரம் மற்றும் நல்வாழ்வை உறுதிசெய்கிறது. மகப்பேறு விடுமுறை அதிகரிக்கப்பட்டிருப்பது வரவேற்கத்தக்க அம்சம். மகளிரின் வேலையை பாதுகாக்கும் மகப்பேறு பயன்கள் திருத்த மசோதாவுக்கு நன்றிகள். அலுவலகங்களில் குழந்தைகள் காப்பகம் அமைப்பது கட்டாயமாக்கப்பட்டிருப்பதும் பாராட்டுக்குரியது” என்று பிரதமர் குறிப்பிட்டுள்ளார்.